Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εφαρμογή των συμφωνιών που συνήφθησαν από την ΕΕ μετά τις διαπραγματεύσεις δυνάμει του άρθρου XXVIII της ΓΣΔΕ 1994 και την τροποποίηση και συμπλήρωση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο /* COM/2012/0115 final - 2012/0054 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Οι διαπραγματεύσεις δυνάμει του άρθρου XXVIII της ΓΣΔΕ 1994 όσον αφορά τα πουλερικά που ολοκληρώθηκαν το 2007 (ΕΕ L 138 της 30.5.2007) αφορούσαν τις δασμολογικές κλάσεις για το κρέας πουλερικών της διάκρισης 0210 καθώς και της κλάσης 1602 32 19 για τα μεταποιημένα πουλερικά που περιλαμβάνεται στον πίνακα CXL των ΕΚ: μαγειρευμένα παρασκευάσματα που περιέχουν περισσότερο από 57% κρέας πουλερικών. Ο περιορισμός των διαπραγματεύσεων στην κλάση 1602 32 19 για τα μεταποιημένα πουλερικά θεωρήθηκε επαρκής για την αποφυγή των ενδεχόμενων επιπτώσεων υποκατάστασης. Ωστόσο, από τα επακόλουθα στοιχεία για τις εξαγωγές προέκυψε σημαντική αύξηση των εισαγωγών μεταποιημένου κρέατος πουλερικών της δασμολογικής κλάσης 1602 32 30: παρασκευάσματα που περιέχουν 25% ή περισσότερο αλλά λιγότερο από 57% κατά βάρος κρέας πουλερικών ή παραπροϊόντα σφαγίων πουλερικών. Από τα εν λόγω στοιχεία προκύπτει ότι οι εξαγωγείς φαίνεται ότι επωφελούνται από τη σχετική διαφορά στο επίπεδο προστασίας της ΕΕ, υποκαθιστώντας τα παρασκευάσματα πουλερικών που περιέχουν περισσότερο από 57% κρέας πουλερικών με παρασκευάσματα πουλερικών που περιέχουν λιγότερο από 57% στο πλαίσιο της δασμολογικής κλάσης 1602 32 30. Στο μέλλον αναμένονται συγκρίσιμες επιπτώσεις υποκατάστασης στο πλαίσιο άλλων δασμολογικών κλάσεων της διάκρισης 1602. Προκειμένου να αντιμετωπιστούν συνολικά οι εν λόγω επιπτώσεις υποκατάστασης που επηρεάζουν τον τομέα των πουλερικών στην ΕΕ, η Επιτροπή ζήτησε από το Συμβούλιο εξουσιοδότηση για να επαναδιαπραγματευθεί τις παραχωρήσεις όσον αφορά το κρέας πουλερικών του κεφαλαίου 16 της ΣΟ. Στις 25 Μαΐου 2009, το Συμβούλιο εξουσιοδότησε την Επιτροπή να προβεί σε διαπραγματεύσεις δυνάμει του άρθρου XXVIII της ΓΣΔΕ 1994 (πρόταση COM 8615/09 ΠΟΕ 72 AGRI 166) με στόχο την επαναδιαπραγμάτευση των παραχωρήσεων όσον αφορά τις δασμολογικές κλάσεις για το κρέας πουλερικών του κεφαλαίου 16 της ΣΟ. Στις 16 Ιουνίου 2009, η ανακοίνωση της πρόθεσης της ΕΕ να τροποποιήσει τις παραχωρήσεις για τα προϊόντα των κωδικών ΣΟ 1602 20 10, 1602 32 11, 1602 32 30, 1602 32 90, 1602 39 21, 1602 39 29, 1602 39 40 και 1602 39 80 που περιλαμβάνονται στον πίνακα CXL των Ευρωπαϊκών Κοινοτήτων, γνωστοποιήθηκε στα άλλα μέλη του ΠΟΕ. Η Επιτροπή διεξήγαγε τις διαπραγματεύσεις σε διαβούλευση με την επιτροπή εμπορικής πολιτικής και στο πλαίσιο των οδηγιών διαπραγματεύσεων που εκδόθηκαν από το Συμβούλιο. Η Επιτροπή διαπραγματεύθηκε με την Ομοσπονδιακή Δημοκρατία της Βραζιλίας και με το Βασίλειο της Ταϊλάνδης που έχουν συμφέρον κύριου προμηθευτή και/ή συμφέρον ουσιαστικού προμηθευτή σε πολλές από τις σχετικές δασμολογικές κλάσεις. Η Επιτροπή διαπραγματεύθηκε με την Ομοσπονδιακή Δημοκρατία της Βραζιλίας που έχει συμφέρον κύριου προμηθευτή στα προϊόντα των κωδικών ΕΣ 1602 32 11 (Μεταποιημένο κρέας πουλερικών, άψητο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών), 1602 32 30 (Μεταποιημένο κρέας πουλερικών, που περιέχει 25 % ή περισσότερο αλλά λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών) και 1602 32 90 (Μεταποιημένο κρέας πουλερικών, που περιέχει λιγότερο από 25 % κατά βάρος κρέας πουλερικών ή παραπροϊόντα σφαγίων πουλερικών), και με το Βασίλειο της Ταϊλάνδης που έχει συμφέρον κύριου προμηθευτή στα προϊόντα των κωδικών ΕΣ 1602 39 21 (Μεταποιημένο κρέας πάπιας, χήνας, φραγκόκοτας, άψητο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών), 1602 39 29 (Μεταποιημένο κρέας πάπιας, χήνας, φραγκόκοτας, ψημένο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών), 1602 39 40 (Μεταποιημένο κρέας πάπιας, χήνας, φραγκόκοτας, ψημένο, που περιέχει 25% ή περισσότερο αλλά λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών) και 1602 39 80 (Μεταποιημένο κρέας πάπιας, χήνας, φραγκόκοτας, ψημένο, που περιέχει λιγότερο από 25 % κατά βάρος κρέας πουλερικών ή παραπροϊόντα σφαγίων πουλερικών) και συμφέρον ουσιαστικού προμηθευτή στα προϊόντα των κωδικών ΕΣ 1602 32 30 (Μεταποιημένο κρέας πουλερικών, που περιέχει 25 % ή περισσότερο αλλά λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών) και 1602 32 90 (Μεταποιημένο κρέας πουλερικών, που περιέχει λιγότερο από 25 % κατά βάρος κρέας πουλερικών ή παραπροϊόντα σφαγίων πουλερικών). Οι διαπραγματεύσεις κατέληξαν σε συμφωνίες υπό μορφή ανταλλαγής επιστολών που μονογραφήθηκαν από το Βασίλειο της Ταϊλάνδης στις 22 Νοεμβρίου 2011 και από την Ομοσπονδιακή Δημοκρατία της Βραζιλίας στις 7 Δεκεμβρίου 2011. Οι διαπραγματεύσεις των συμφωνιών πραγματοποιήθηκαν με βάση τους ισχύοντες κωδικούς της συνδυασμένης ονοματολογίας κατά την περίοδο εκείνη. Στην τελευταία έκδοση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, όπως αναφέρεται στον κανονισμό (ΕΕ) αριθ. 1006/2011 που δημοσιεύτηκε στην ΕΕ L 282 της 28ης Οκτωβρίου 2011, οι δασμολογικές κλάσεις 1602 39 40 και 1602 39 80 συνενώθηκαν σε μία νέα δασμολογική κλάση 1602 39 85. Ως εκ τούτου, κρίνεται σκόπιμο να αντικατοπτρίζεται η νέα αυτή κατάσταση στον παρόντα εκτελεστικό κανονισμό. Οι αυτόνομοι δασμοί για τις δασμολογικές κλάσεις που καλύπτονται από τις διαπραγματεύσεις καθορίζονται επί του παρόντος σε επίπεδα χαμηλότερα από τους νέους συμβατικούς δασμούς που προκύπτουν από την τροποποίηση των παραχωρήσεων δυνάμει του άρθρου XXVIII της ΓΣΔΕ 1994. Ωστόσο, σύμφωνα με τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, οι αυτόνομοι δασμοί εφαρμόζονται όταν είναι χαμηλότεροι από τους συμβατικούς δασμούς. Συνεπώς, οι αυτόνομοι δασμοί που καθορίζονται στο κοινό δασμολόγιο θα πρέπει να αυξηθούν στο επίπεδο των συμβατικών δασμών στον παρόντα εκτελεστικό κανονισμό. 2. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Βλέπε το συνημμένο δημοσιονομικό δελτίο. 2012/0054 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εφαρμογή των συμφωνιών που συνήφθησαν από την ΕΕ μετά τις διαπραγματεύσεις δυνάμει του άρθρου XXVIII της ΓΣΔΕ 1994 και την τροποποίηση και συμπλήρωση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Ο κανονισμός (ΕΟΚ) αριθ. 2658/87(1) του Συμβουλίου θέσπισε ονοματολογία των εμπορευμάτων, στο εξής καλούμενη «συνδυασμένη ονοματολογία», και καθόρισε τους συμβατικούς δασμούς του κοινού δασμολογίου. (2) Με την απόφαση … σχετικά με τη σύναψη συμφωνιών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας και μεταξύ της Ευρωπαϊκής Ένωσης και του Βασιλείου της Ταϊλάνδης, το Συμβούλιο συνήψε, εξ ονόματος της Ένωσης, τις προαναφερόμενες συμφωνίες με σκοπό την περάτωση των διαπραγματεύσεων που άρχισαν δυνάμει του άρθρου XXVIII της ΓΣΔΕ 1994. (3) Οι διαπραγματεύσεις των συμφωνιών πραγματοποιήθηκαν με βάση τους ισχύοντες κωδικούς της συνδυασμένης ονοματολογίας κατά την περίοδο εκείνη. (4) Στην τελευταία έκδοση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, όπως αναφέρεται στον κανονισμό (ΕΕ) αριθ. 1006/2011 που δημοσιεύτηκε στην ΕΕ L 282 της 28ης Οκτωβρίου 2011, οι δασμολογικές κλάσεις 1602 39 40 και 1602 39 80 συνενώθηκαν σε μία νέα δασμολογική κλάση 1602 39 85. Το παράρτημα του παρόντος κανονισμού αντικατοπτρίζει τη νέα αυτή κατάσταση. (5) Οι αυτόνομοι δασμοί για τις δασμολογικές κλάσεις που καλύπτονται από τις διαπραγματεύσεις καθορίζονται επί του παρόντος σε επίπεδα χαμηλότερα από τους νέους συμβατικούς δασμούς που προκύπτουν από την τροποποίηση των παραχωρήσεων δυνάμει του άρθρου XXVIII της ΓΣΔΕ 1994. Ωστόσο, σύμφωνα με τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, οι αυτόνομοι δασμοί εφαρμόζονται όταν είναι χαμηλότεροι από τους συμβατικούς δασμούς. (6) Συνεπώς, οι αυτόνομοι δασμοί που καθορίζονται στο κοινό δασμολόγιο θα πρέπει να αυξηθούν στο επίπεδο των συμβατικών δασμών. (7) Το παράρτημα Ι του κανονισμού (ΕΟΚ) αριθ. 2658/87 του Συμβουλίου θα πρέπει να τροποποιηθεί αναλόγως και οι αυτόνομοι και συμβατικοί δασμοί να καθοριστούν στο συγκεκριμένο επίπεδο, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το δεύτερο μέρος (πίνακας δασμών) του παραρτήματος Ι του κανονισμού (ΕΟΚ) αριθ. 2658/87 τροποποιείται ως προς τους δασμούς σύμφωνα με το παράρτημα του παρόντος κανονισμού. Οι αυτόνομοι δασμοί καθορίζονται στο επίπεδο των συμβατικών δασμών. Άρθρο 2 Το τρίτο μέρος τμήμα ΙΙΙ παράρτημα 7 τμήμα ΙΙΙ του κανονισμού (EΟΚ) αριθ. 2658/87 (δασμολογικές ποσοστώσεις του ΠΟΕ που πρόκειται να ανοιχθούν από τις αρμόδιες κοινοτικές αρχές) τροποποιείται ως προς τις δασμολογικές ποσοστώσεις και συμπληρώνεται ως προς τις ποσότητες και τους δασμούς σύμφωνα με το παράρτημα του παρόντος κανονισμού. Άρθρο 3 Ο παρών κανονισμός αρχίζει να ισχύει στις [x][1]. Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΠΑΡΑΡΤΗΜΑ Με την επιφύλαξη των κανόνων ερμηνείας της συνδυασμένης ονοματολογίας, το κείμενο περιγραφής των προϊόντων πρέπει να θεωρείται ότι έχει μόνον ενδεικτική αξία, δεδομένου ότι οι παραχωρήσεις καθορίζονται, στο πλαίσιο του παρόντος παραρτήματος, βάσει των κωδικών ΣΟ που ισχύουν κατά τον χρόνο θέσπισης του παρόντος κανονισμού. Μέρος δεύτερο Πίνακας δασμών Κωδικός ΣΟ || Περιγραφή || Δασμός (αυτόνομος και συμβατικός) 1602 32 11 || Μεταποιημένο κρέας πουλερικών, άψητο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών || 2 765 ευρώ/τόνο 1602 32 30 || Μεταποιημένο κρέας πουλερικών, που περιέχει 25 % ή περισσότερο αλλά λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών || 2 765 ευρώ/τόνο 1602 32 90 || Μεταποιημένο κρέας πουλερικών, που περιέχει λιγότερο από 25 % κατά βάρος κρέας πουλερικών ή παραπροϊόντα σφαγίων πουλερικών || 2 765 ευρώ/τόνο 1602 39 21 || Μεταποιημένο κρέας πάπιας, χήνας, φραγκόκοτας, άψητο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών || 2 765 ευρώ/τόνο 1602 39 29 || Μεταποιημένο κρέας πάπιας, χήνας, φραγκόκοτας, ψημένο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών || 2 765 ευρώ/τόνο 1602 39 85 || Μεταποιημένο κρέας πάπιας, χήνας, φραγκόκοτας, που περιέχει λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών || 2 765 ευρώ/τόνο || || Μέρος τρίτο Παραρτήματα δασμολογίου Κωδικός ΣΟ || Περιγραφή || Συντελεστής δασμού 1602 32 11 || Μεταποιημένο κρέας πουλερικών, άψητο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών || Ανοίγεται δασμολογική ποσόστωση 16 140 τόνων, εκ των οποίων 15 800 τόνοι κατανέμονται στη Βραζιλία Συντελεστής για τη δασμολογική ποσόστωση: 630 ευρώ/τόνο 1602 32 30 || Μεταποιημένο κρέας πουλερικών, που περιέχει 25 % ή περισσότερο αλλά λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών || Ανοίγεται δασμολογική ποσόστωση 79 705 τόνων, εκ των οποίων 62 905 τόνοι κατανέμονται στη Βραζιλία και 14 000 στην Ταϊλάνδη Συντελεστής για τη δασμολογική ποσόστωση: 10,9 % 1602 32 90 || Μεταποιημένο κρέας πουλερικών, που περιέχει λιγότερο από 25 % κατά βάρος κρέας πουλερικών ή παραπροϊόντα σφαγίων πουλερικών || Ανοίγεται δασμολογική ποσόστωση 2 865 τόνων, εκ των οποίων 295 τόνοι κατανέμονται στη Βραζιλία και 2 100 στην Ταϊλάνδη Συντελεστής για τη δασμολογική ποσόστωση: 10,9 % 1602 39 21 || Μεταποιημένο κρέας πάπιας, χήνας, φραγκόκοτας, άψητο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών || Ανοίγεται δασμολογική ποσόστωση 10 τόνων για την Ταϊλάνδη Συντελεστής για τη δασμολογική ποσόστωση: 630 ευρώ/τόνο 1602 39 29 || Μεταποιημένο κρέας πάπιας, χήνας, φραγκόκοτας, ψημένο, που περιέχει κατά βάρος 57 % ή περισσότερο κρέας πουλερικών ή παραπροϊόντα σφαγίων πουλερικών || Ανοίγεται δασμολογική ποσόστωση 13 720 τόνων, εκ των οποίων 13 500 τόνοι κατανέμονται στην Ταϊλάνδη Συντελεστής για τη δασμολογική ποσόστωση: 10,9 % ex 1602 39 85 || Μεταποιημένο κρέας πάπιας, χήνας, φραγκόκοτας, που περιέχει 25 % ή περισσότερο αλλά λιγότερο από 57 % κατά βάρος κρέας πουλερικών ή παραπροϊόντα σφαγίων πουλερικών || Ανοίγεται δασμολογική ποσόστωση 748 τόνων, εκ των οποίων 600 τόνοι κατανέμονται στην Ταϊλάνδη Συντελεστής για τη δασμολογική ποσόστωση: 10,9 % ex 1602 39 85 || Μεταποιημένο κρέας πάπιας, χήνας, φραγκόκοτας, που περιέχει λιγότερο από 25 % κατά βάρος κρέας πουλερικών ή παραπροϊόντα σφαγίων πουλερικών || Ανοίγεται δασμολογική ποσόστωση 725 τόνων, εκ των οποίων 600 τόνοι κατανέμονται στην Ταϊλάνδη Συντελεστής για τη δασμολογική ποσόστωση: 10,9 % Η ακριβής δασμολογική περιγραφή του πίνακα ΠΟΕ της ΕΕ εφαρμόζεται σε όλες τις ανωτέρω δασμολογικές κλάσεις και ποσοστώσεις. ΔΗΜΟΣΙΟΝΟΜΙΚΟ ΔΕΛΤΙΟ || Fichefin/11/1163357 DDG/GM/nh 6.146.2011.1 || ΗΜΕΡΟΜΗΝΙΑ: 06/10/2011 1. || ΓΡΑΜΜΗ ΠΡΟΫΠΟΛΟΓΙΣΜΟΥ: Κεφάλαιο 12 – Δασμοί και λοιπά τέλη || ΠΙΣΤΩΣΕΙΣ: ΠΠ2012: 19 171,2 εκατ. € 2. || TITΛΟΣ: Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την εφαρμογή των συμφωνιών που συνήφθησαν από την ΕΕ μετά τις διαπραγματεύσεις δυνάμει του άρθρου XXVIII της ΓΣΔΕ 1994 και την τροποποίηση και συμπλήρωση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο. 3. || ΝΟΜΙΚΗ ΒΑΣΗ: Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 218. 4. || ΣΤΟΧΟΙ ΤΟΥ ΜΕΤΡΟΥ: Η εφαρμογή της συμφωνίας εισαγωγών μεταξύ ΕΕ – Βραζιλίας και μεταξύ ΕΕ – Ταϊλάνδης, για την αντιμετώπιση των επιπτώσεων υποκατάστασης που επηρεάζουν τον τομέα των πουλερικών της ΕΕ. 5. || ΔΗΜΟΣΙΟΝΟΝΙΚΕΣ ΕΠΙΠΤΩΣΕΙΣ || ΠΕΡΙΟΔΟΣ 12 ΜΗΝΩΝ (σε εκατ. ευρώ) || ΤΡΕΧΟΝ ΟΙΚΟΝΟΜΙΚΟ ΕΤΟΣ 2011 (σε εκατ. ευρώ) || ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2012 (σε εκατ. ευρώ) 5.0 || ΔΑΠΑΝΕΣ - ΠΟΥ ΕΠΙΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΗΣ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) - ΕΘΝΙΚΕΣ ΑΡΧΕΣ - ΑΛΛΕΣ || - || - || - 5.1 || ΕΣΟΔΑ - ΙΔΙΟΙ ΠΟΡΟΙ ΤΗΣ ΕΚ (ΕΙΣΦΟΡΕΣ/ΔΑΣΜΟΙ) - ΣΕ ΕΘΝΙΚΟ ΕΠΙΠΕΔΟ || - || - || - 1,4 || || 2013 || 2014 || 2015 5.0.1 || ΠΡΟΒΛΕΨΕΙΣ ΔΑΠΑΝΩΝ || || || 5.1.1 || ΠΡΟΒΛΕΨΕΙΣ ΕΣΟΔΩΝ || - || - || - 5.2 || ΤΡΟΠΟΣ ΥΠΟΛΟΓΙΣΜΟΥ: - 6.0 || ΔΥΝΑΤΗ ΧΡΗΜΑΤΟΔΟΤΗΣΗ ΜΕ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ || NAI OXI 6.1 || ΔΥΝΑΤΗ ΧΡΗΜΑΤΟΔΟΤΗΣΗ ΜΕ ΜΕΤΑΦΟΡΑ ΚΟΝΔΥΛΙΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ || NAI OXI 6.2 || ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ || NAI OXI 6.3 || ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ || NAI OXI ΠΑΡΑΤΗΡΗΣΕΙΣ: Έπειτα από διαπραγματεύσεις κατ’ εφαρμογή του άρθρου XXVIII της ΓΣΔΕ 1994, που άρχισαν στα μέσα του 2009 με τη Βραζιλία και την Ταϊλάνδη, το μέτρο έχει ως στόχο την εφαρμογή της συμφωνίας εισαγωγών μεταξύ ΕΕ – Βραζιλίας και μεταξύ ΕΕ – Ταϊλάνδης*, για την αντιμετώπιση των επιπτώσεων υποκατάστασης που επηρεάζουν τον τομέα των πουλερικών της ΕΕ. Η εφαρμογή της συμφωνίας αφορά: - αύξηση των ποσοστώσεων για 7 δασμολογικές κλάσεις προϊόντων μεταποιημένου κρέατος πουλερικών και - άνοιγμα δασμολογικών ποσοστώσεων για τις ίδιες 7 δασμολογικές κλάσεις προϊόντων μεταποιημένου κρέατος πουλερικών για τη Βραζιλία, την Ταϊλάνδη και άλλες χώρες. Ο όγκος των εισαγωγών της ποσόστωσης είναι παρόμοιος με την εισαχθείσα ποσότητα πριν από τη σύναψη της συμφωνίας αυτής. Δεν υπάρχουν επιπτώσεις στην ισορροπία της εσωτερικής αγοράς που θα μπορούσαν να καταστήσουν αναγκαία την παρέμβαση μέσων της αγοράς. Σε περίπτωση εισαγωγής της συνολικής ποσόστωσης σύμφωνα με το παρόν σχέδιο κανονισμού, εκτιμάται ότι το μέτρο μπορεί να οδηγήσει σε μείωση των ιδίων πόρων καθαρού ποσού περίπου 1,4 εκατ. ευρώ, μετά από αφαίρεση του 25% των εξόδων είσπραξης που παρακρατούν τα κράτη μέλη. * Δημοσιονομικό δελτίο της σύναψης της συμφωνίας: αριθ. 1163256/2011. [1] Η ημερομηνία έναρξης ισχύος του παρόντος κανονισμού θα πρέπει να είναι η ίδια με την ημερομηνία της έναρξης ισχύος των δύο συμφωνιών. Για να εξασφαλιστεί ότι οι δύο συμφωνίες αρχίζουν να ισχύουν την ίδια ημερομηνία, η κοινοποίηση που προβλέπεται στις συμφωνίες με την οποία βεβαιώνεται ότι η Ένωση ολοκλήρωσε τις εσωτερικές της διαδικασίες δεν θα πρέπει να διαβιβαστεί έως ότου η Ένωση λάβει τις κοινοποιήσεις της Ταϊλάνδης και της Βραζιλίας. Η Ένωση θα πρέπει στη συνέχεια να διαβιβάσει τις δύο κοινοποιήσεις την ίδια ημέρα.